รัฐบาลไทย-ข่าวทำเนียบรัฐบาล-พม. เตรียมจัดงานวันเยาวชนแห่งชาติ ประจำปี 2560 พร้อมจับมือภาคเอกชน เตรียมจัดกิจกรรม “พม. พาน้องดูหนัง”
วันจันทร์ที่ 11 กันยายน 2560
พม. เตรียมจัดงานวันเยาวชนแห่งชาติ ประจําปี 2560 พร้อมจับมือภาคเอกชน เตรียมจัดกิจกรรม “พม. พาน้องดูหนัง”
พม. เตรียมจัดงานวันเยาวชนแห่งชาติ ประจําปี 2560 พร้อมจับมือภาคเอกชน เตรียมจัดกิจกรรม “พม. พาน้องดูหนัง” นําเด็กด้อยโอกาสและเด็กพิการในความดูแลของสถานสงเคราะห์ พม. ไปชมภาพยนตร์สร้างแรงบันดาลใจ
วันนี้ (11 ก.ย. 60) เวลา 11.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในการแถลงข่าวการจัดงานวันเยาวชนแห่งชาติ ประจําปี 2560 ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า วันเยาวชนแห่งชาติของประเทศไทยเกิดขึ้นจากความสําคัญ 2 ประการ คือ ประการแรกเป็นวันพระราชสมภพของพระมหากษัตริย์ในพระบรมราชจักรีวงศ์สองพระองค์ คือ พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระบาทสมเด็จพระปรเมนทรมหาอานันทมหิดลรัชกาลที่ 8 ซึ่งทั้งสองพระองค์ได้เสด็จขึ้นเถลิงถวัลยราชสมบัติในขณะที่ยังทรงพระเยาว์ ประการที่สอง คณะรัฐมนตรีได้มีมติ เมื่อวันที่ 18มิถุนายน 2528 กําหนดให้วันที่ 20 กันยายนของทุกปีเป็นวันเยาวชนแห่งชาติ เพื่อที่จะมุ่งเน้นให้เยาวชน ได้ตระหนักในคุณค่าของตนเอง ภายใต้คําขวัญ "ร่วมแรงแข็งขัน ช่วยกันพัฒนา ใฝ่หาสันติ” (Participation, Development and Peace) และที่องค์การสหประชาชาติได้ประกาศให้ปี 2528 เป็นปีเยาวชนสากล และขอให้ประเทศสมาชิกร่วมเฉลิมฉลองปีเยาวชนสากล
พลตํารวจเอก อดุลย์กล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้ตระหนักถึงความสําคัญในการส่งเสริมให้เยาวชนได้มีพื้นที่ในการทํากิจกรรมเชิงสร้างสรรค์ เจริญเติบโตสมวัยทั้งร่างกาย จิตใจ และสติปัญญา มีความเข้าใจในการดํารงชีวิตตามกฎระเบียบของสังคม ด้วยแนวคิดว่า "เด็กนํา ผู้ใหญ่หนุน” โดยได้จัดงานวันเยาวชนแห่งชาติมาต่อเนื่องเป็นประจําทุกปี สําหรับวันเยาวชนแห่งชาติในปี 2560 นี้ เยาวชนได้มีส่วนร่วมในการทํากิจกรรมจิตอาสาเพื่อพัฒนาตนเอง สังคม รวมทั้งเห็นความสําคัญของการเป็นผู้ให้โดยร่วมซ่อมแซมโรงเรียนในจังหวัดพระนครศรีอยุธยา และเยาวชน ในส่วนภูมิภาคยังได้ร่วมกันน้อมนําศาสตร์ของพระราชา ตลอดจนพระอัจฉริยภาพในเรื่องราวต่างๆ นํามาจัดแสดงในวันเยาวชนแห่งชาติ และเด็กและเยาวชนยังได้ร่วมนําผลงานหรือผลิตภัณฑ์มาร่วมแสดงผลงานในงานวันเยาวชนแห่งชาติ ซึ่งเป็นการร่วมแสดงพลังความสามารถของเยาวชน และเสริมสร้างความรู้รักสามัคคีให้เกิดขึ้นในสังคม ทั้งนี้ การจัดงานวันเยาวชนแห่งชาติ ประจําปี 2560 กําหนดจัดขึ้นในวันที่ 20 กันยายน 2560 ณ ห้องรอยัล จูบิลี บอลรูม อาคาร ชาเลนเจอร์ อิมแพค เมืองทองธานี จังหวัดนนทบุรี โดย สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้า โปรดกระหม่อมให้พลเอก บัณฑิตย์ มลายอริศูนย์ ผู้แทนพระองค์เป็นประธานในพิธีเปิดงาน พร้อมมอบโล่และเกียรติบัตรแก่เด็กและเยาวชนดีเด่นแห่งชาติ และผู้ทําคุณประโยชน์ต่อเด็กและเยาวชน ประจําปี 2560 รวมจํานวนทั้งสิ้น 110 คน
พลตํารวจเอก อดุลย์กล่าวต่ออีกว่า นอกจากนี้ ยังมีกิจกรรมเพื่อเด็กและเยาวชน ภายใต้โครงการ "ประชารัฐร่วมใจ พัฒนาเด็กและเยาวชน” โดยจัดกิจกรรม "พม. พาน้องดูหนัง” ซึ่งเป็นความร่วมมือตามแนวทางประชารัฐ ระหว่างกระทรวง พม. ในฐานะภาครัฐ กับบริษัทเมเจอร์ ซีนีเพล็กซ์ กรุ้ป จํากัด (มหาชน) และ บริษัท กันตนา กรุ๊ป จํากัด (มหาชน) ในฐานะภาคเอกชน ร่วมกันจัดกิจกรรมเพื่อสังคม โดยนําเด็กด้อยโอกาส และเด็กพิการที่อยู่ในความดูแลของสถานสงเคราะห์สังกัด พม. จํานวน 200 คน เข้าชมภาพยนตร์เรื่อง ก้านกล้วย 2 ซึ่งเป็นภาพยนตร์แอนิเมชันสามมิติที่สร้างโดยคนไทย เคยเข้าฉายเมื่อปี พ.ศ. 2552 และมีเนื้อหาที่ปลูกฝังความรักชาติ และความรับผิดชอบต่อหน้าที่ ซึ่งจะเป็นแบบอย่างที่ดีของเด็กและเยาวชนไทยต่อไป โดยกิจกรรมดังกล่าวกําหนดจัดขึ้นในวันที่ 21 กันยายน 2560 ณ โรงภาพยนตร์เมเจอร์ ซีนีเพล็กซ์ สาขารัชโยธิน
"สําหรับการจัดงานแถลงข่าวในวันนี้ ประกอบด้วยกิจกรรมต่างๆ อาทิ การพูดคุยประเด็น : เยาวชนไทยกับสิ่งประดิษฐ์และนวัตกรรม การแสดงจากศิลปินที่ได้รับรางวัล ได้นายจารุวัฒน์ เชี่ยวอร่าม (โดม เดอะสตาร์) เด็กและเยาวชนดีเด่นแห่งชาติ สาขาสื่อมวลชนเพื่อเด็กและเยาวชนที่ป้องกันปัญหาสังคม ปี 2558 และนายจุมพล ทองตัน (โกไข่) บุคคลผู้ทําคุณประโยชน์ต่อเด็กและเยาวชน สาขาศิลปวัฒนธรรม ปี 2560 อีกทั้งมีการจัดบูธแสดงผลงานเด็กและเยาวชนดีเด่นแห่งชาติและผู้ทําคุณประโยชน์ต่อเด็กและเยาวชน ประจําปี 2560”พลตํารวจเอก อดุลย์กล่าวในตอนท้าย